Downloaded from YTS.MX
Official YIFY movies site: YTS.MX
Boleh anda beritahu saya
apa masalah orang kulit Hitam?
Apa masalah orang kulit Hitam?
Baik, apa maksud awak?
Apa masalah orang kulit Hitam?
Pada tahun 1860,
Senator Mississippi, Jefferson Davis semasa persidangan Senat AS,
menentang usul pembiayaan pendidikan orang kulit Hitam.
Dia mewajarkan tindakan dia dengan kisah yang katanya ada dalam Bible.
Dalam kisah dongeng rekaan ini,
apabila Qabil dihalau dari Taman Syurga,
dia terjumpa Tanah Nod.
Di Tanah Nod, menurut Senator Davis,
terdapat haiwan dan binatang ganas
yang dicipta sebelum manusia, sebelum Adam dan Hawa.
Antara semua binatang,
terdapat sekumpulan binatang yang berkulit lebih gelap.
Senator Davis maksudkan orang kulit Hitam.
"Kekurangan kulit Hitam merupakan kehendak Tuhan,"
dia kata, "macam yang tercatat dalam sejarah."
Itulah kisah yang Senator Davis beritahu,
dan dialah lelaki yang menjadi presiden
Negeri-negeri Gabungan Amerika,
untuk mewajarkan idea
yang ketidaksamaan antara orang kulit Hitam dan kulit putih
memang dah tertanam dari awal.
PRESIDEN NEGERI GABUNGAN AMERIKA
Apa berlaku apabila kita beritahu semua kisah, mitos
tentang orang kulit Hitam,
dan peranan mereka dalam masyarakat Amerika?
Kisah tentang masalah orang kulit Hitam
menjadi sebahagian pemahaman latar belakang
yang membantu menyebarkan idea,
idea palsu tentang orang kulit Hitam.
Kita perlu melihat sejarah dari sudut pandang yang wajar.
Ia pertarungan sebenar.
Ia pertarungan bermakna, tentang idea.
Jadi persoalannya,
"Bagaimana kita mempersoalkan perkara yang diberi kepada kita,
dan perkara yang kita terima?"
Sebab ada orang yang mereka cerita.
Ia demi kebaikan kami atau mereka?
BERDASARKAN BUKU OLEH DR. IBRAM X. KENDI
Apabila kita mengambil kira aspek bangsa,
kita perlu sedar yang bangsa bukan sesuatu yang nyata.
Banyak kaum bertemu di lautan. Orang Fula,
orang Igbo, Yoruba,
Wolof dan Mandinka.
Namun, di seberang lautan Atlantik,
kami membentuk sebuah komuniti.
Biasanya, kita anggap bangsa hanya bergantung pada warna kulit,
gaya rambut seseorang dan sebagainya.
Ia tentang perhambaan.
Saya rasa penting untuk orang tahu tentang asal usul "hamba".
Hamba yang wujud pada zaman dulu
bukan orang macam saya.
Pasaran hamba Eropah Barat
telah didominasi selama beratus tahun oleh Slav Eropah Timur.
Asal usul perkataan "slave" ialah Slav.
Kenapa tiba-tiba kita hanya memperhambakan orang Afrika?
PENCIPTAAN KEHITAMAN
Kita perlu ingat bahawa perhambaan sebahagian sejarah manusia.
Manusia saling memperhamba.
Berkurun lama sejak kewujudan empayar, negara dan perang.
Namun, sesuatu berubah pada tahun 1444.
Pada masa ini, muatan besar pertama yang penuh dengan tawanan
yang pihak Portugis tangkap di Senegambia,
dibawa ke Portugal untuk dijual.
Pada pendapat saya, itu permulaan
perdagangan hamba rentas Atlantik.
Putera Henry dari Portugal,
sedar akan nilai orang Afrika di pasaran hamba Eropah Barat.
Mereka jauh lebih bernilai daripada Slav Eropah Timur,
kerana lebih sukar untuk lari.
Lebih sukar untuk bergaul dengan populasi.
Dia membiayai ekspedisi ke negara asal.
Apabila Putera Henry jejak kaki di Afrika,
ada peluang untuk dia ambil sesuatu.
Ada kaedah yang dia guna demi kemahuan dia. Ia berhasil.
Putera Henry tidak mahu mengaku
yang dia memperhambakan orang Afrika secara ganas dan kejam demi duit.
Dia menghantar pembabad diraja yang bernama Gomes Zurara
untuk menulis kisah dia.
Gomes Zurara mewajarkan perdagangan hamba.
Katanya, Putera Henry mahu menyelamatkan umat manusia,
dan orang di Afrika hidup dalam kekurangan, macam binatang.
Mereka hidup macam binatang,
dan bukan macam manusia lain.
Mereka tidak memahami erti kebaikan,
dan hanya tahu untuk hidup macam binatang tidak berakal.
Buku Gomes Zurara bukan sekadar teks utama pertama
yang ditulis oleh orang Eropah di Afrika.
Ia menjadi buku yang laris.
Idea rasis yang mengatakan orang Afrika ibarat binatang
mula tersebar di Eropah Barat.
Buku itu menyerapkan hierarki bangsa.
Mereka mengindoktrinasi kami.
Itulah cara budaya popular dan kuasa memberi kesan, bukan?
Kita tidak sedar sehingga kita nampak kesannya.
Dia mahu memperhambakan orang
dan dia tidak mahu rasa bersalah,
jadi dia mencipta alasan untuk mewajarkan tindakan dia.
Jika tiada alasan, tindakan itu merupakan satu kekejaman,
pencurian, pembunuhan, dan rogol.
Tiada sesiapa mahu anggap diri mereka begitu, bukan?
Gomes Zurara tulis
bahawa orang dengan warna kulit dan bahasa berbeza,
dan budaya berbeza daripada negara lain
hanya satu golongan. Golongan orang kulit Hitam,
dan mereka layak menjadi hamba.
Kehitaman.
Apa masalah mereka?
Kehitaman.
Mereka tidak berguna. Tiada sesiapa suka atau mahu mereka.
Ada gagak yang bersih, ada gagak yang kotor.
Saya harap saya ada ayam.
Orang Negro di negara ini hari ini melambangkan penyakit kelamin,
pelacuran, perjudian haram,
dan jenayah.
Pendatang haram, pak Hitam, betina suka hisap zakar!
Balik ke tempat asal kau!
- Sebab kau! Baik. - Ini kawasan aku.
- Kau bawa orang gila ini. - Mangsa.
- Pegang. Tengok. - Baiklah.
Ambil…
- Berambus dari sini. - Aku panggil polis.
Sebab kami orang kulit Hitam.
Kami akan buat apa dengan isu Kehitaman ini?
Sorok?
Suatu hari seseorang menipu.
Mereka buat semua yang Hitam nampak hodoh dan jahat.
Buka kamus dan cari sinonim perkataan "hitam".
Gomes Zurara mencipta Kehitaman,
tapi dia tidak mencipta konsep keputihan.
Konsep keputihan
tidak mula muncul
sehingga tahun 1500-an, lebih menyerlah pada tahun 1600-an.
PENCIPTAAN KONSEP KEPUTIHAN
Pada awal perdagangan hamba di AS,
bukan hanya orang kulit Hitam menjadi hamba.
Ada buruh terikat dari Eropah yang cuba masuk ke negara ini,
keadaan hidup mereka
selangkah lebih baik daripada perhambaan.
BURUH DAN HAMBA BEKERJA BERSAMA
DALAM MENGUSAHAKAN TANAH DAN MENANAM TEMBAKAU
BURUH TERIKAT TIDAK BOLEH TIDAK HADIR
SIANG ATAU MALAM TANPA KEBENARAN TUAN HAMBA
DIA TIDAK BOLEH BERMAIN
Salah satu ketakutan terbesar pemilik tanah kulit putih
ialah buruh terikat kulit putih dan hamba kulit Hitam
akan bersatu demi kepentingan bersama
untuk menentang golongan elit kulit putih.
Perkara ini menjadi kemungkinan besar
semasa Pemberontakan Bacon,
apabila orang kulit Hitam dan kulit putih
bergabung tenaga untuk menentang pemilik tanah kulit putih.
Ia bukan hanya soal pembebasan saya,
tapi termasuk pembebasan anda.
Jika kita bekerjasama,
kita bukan bekerjasama demi orang kulit Hitam,
tapi demi satu sama lain.
MARAH TERATUR
TERIMA KASIH TAMAK KAMI URUS
Saya sangat sedih melihat ada pihak yang menghalang
pembangunan dan kemajuan yang negara ini boleh terima
hanya jika kita bersatu,
dan gunakan kepelbagaian sebagai kunci.
Dari selatan, utara, timur, barat,
sama ada kamu orang Negro, orang udik atau Yankee,
kita bersatu dan berjuang.
OGOS TAHUN 1968
Adakah keterlaluan untuk kami minta kamu
supaya layan kami macam manusia?
Kamu rasa kami kisah tentang kematian
jika kamu halang hak kami untuk hidup?
Pada satu tahap, Pemberontakan Bacon mampu menjatuhkan ibu kota Virginia.
Ia amat menggerunkan tuan hamba kulit putih yang kaya.
PROKLAMASI MENGHALANG PEMBERONTAKAN GEMPAR DI VIRGINIA
Mereka sedar yang penyatuan
antara buruh terikat kulit putih dan hamba Afrika
ibarat Armageddon.
Pemilik tanah kulit putih sedar
yang mereka perlu lebih berusaha
dalam memisahkan buruh terikat dengan hamba abdi.
Mereka menggubal undang-undang
untuk beri buruh terikat keistimewaan
yang mereka terima kerana mereka orang kulit putih
dan orang kulit Hitam tidak terima.
Akhirnya, beberapa buruh terikat kulit putih
berjaya meleraikan ikat kontrak mereka.
Kemudian, mereka mendapat tanah
untuk cari pendapatan.
Kemudian, pendapatan yang mereka peroleh
membolehkan mereka untuk membeli salah seorang orang
yang berjuang dengan mereka dalam Pemberontakan Bacon.
Mereka berpaling dan beritahu bekas komrad mereka,
"Kau di kedudukan kau, aku di kedudukan aku,
bukan kerana dasar perkauman,
tapi kerana kau serba kurang."
Mereka mahu budak kulit putih dan budak berwarna
bergabung dan bersatu
dan melahirkan
kumpulan manusia kacukan, mulato dan anjing paria!
Kedua-dua bangsa akan musnah dalam gerakan sedemikian.
Amerika dibina oleh dan untuk
orang Kristian kulit putih di negara ini!
AS!
Ini bukan sekadar soal nilai,
tapi termasuk soal kelangsungan negara.
Kita tiada pilihan.
Jika kita ajar anak-anak kita untuk benci Amerika,
maka tiada sesiapa yang akan membela tanah air kita,
atau melindungi negara kita serta kebebasan negara kita.
NYAWA ORANG PUTIH PENTING
Ini permulaan idea
bahawa keputihan itu satu manfaat, satu keistimewaan, satu status
yang orang kulit putih perlu mahu
walaupun merugikan orang kulit Hitam.
- Orang putih… - Orang putih…
Hak sama rata kami.
Semua milik orang kulit putih.
Orang putih, siapa lagi?
Orang putih…
Kami orang putih. Kami bangga jadi orang putih.
Saya orang putih!
Konsep keputihan ialah idea
tentang golongan yang berhak terima keistimewaan tertentu dalam masyarakat.
Keputihan menghalang anda daripada kecundang, walaupun anda miskin,
walaupun anda tiada duit atau harta benda.
Ia sesuatu yang telah menjadi teras dalam identiti orang kulit putih Amerika.
Mereka tahu mereka memiliki kelebihan ini.
Suatu masa dulu, jika orang Poland datang
mereka hanya orang Poland.
Orang Itali bukan orang putih, hanya orang Itali.
Tapi pada suatu hari, mereka sedar,
"Jika kita berganding bahu di bawah konsep keputihan ini,
kita boleh jaga kepentingan bersama
dan menghalang sesiapa merampas kuasa kita."
Konsep keputihan menghalang mereka
daripada nampak perompak sebenar.
Orang yang mendapat manfaat
hanyalah sekumpulan kecil orang elit kulit putih yang kaya
yang hari demi hari mengumpul kekayaan dan kuasa
di belakang orang lain.
Dengar suara kami!
Ada orang putih yang hidup susah.
Kononnya mereka terseksa kerana…
NYAWA ORANG SELATAN PENTING!
…orang bukan macam mereka.
Pak Hitam, pergi mampus!
Kami tidak perlukan bantuan orang luar.
Kami hidup dengan cukup baik selama ini,
dan kami akan terus baik. Kami akan kekal putih.
Kamu tidak akan ambil tempat kami!
Bangsa bukan sesuatu yang tegar. Ia tiada bukti saintifik.
Anda tidak boleh mengesan bangsa seseorang melalui DNA,
namun ia memberi banyak kesan sosial yang merumitkan
kerana ramai orang percaya pada mitos.
Jika keluarga Negro berpindah ke sini, adakah komuniti ini akan terkesan?
Sesetengah mereka sangat kotor.
Saya tidak kisah jika mereka jaga kebersihan kawasan.
Ia bergantung pada jenis orang Negro.
Jika macam orang Negro yang bekerja untuk saya,
wanita baik dan bermaruah yang bangga menjadi orang Negro,
bangga dengan bangsa, bersih dan rajin,
saya tidak kisah.
Ada ganjaran sementara
yang orang putih suka tayang di depan orang kulit Hitam.
Ganjaran sementara dari segi penerimaan dan peningkatan.
Jika anda belajar di sekolah yang baik, guna bahasa Inggeris formal,
patuh pada arahan dan bercakap benar,
tapi tidak terlalu jujur sehingga mereka tidak selesa.
Hanya jika anda orang Negro yang betul.
MITOS ASIMILASI
Biar saya cakap begini.
Kami bangga dengan diri
dan warisan kami.
Orang putih Amerika tidak terima konsep masyarakat berbilang bangsa.
Mereka anggap orang Amerika berkulit putih,
dan semua propaganda ditujukan kepada kami untuk meyakinkan kami
yang kami perlu menjadi orang putih supaya mereka terima.
Saya tidak boleh berfikir macam orang Afrika atau orang Ireland,
atau orang Norway.
Saya perlu berfikir dalam struktur,
masyarakat saya. Masyarakat kulit putih.
Awak tidak suka digelar orang Amerika Afrika?
Ya, sebab saya Cablinasian.
Cablinasian?
PSP PUTIH AKAN DATANG
Idea asimilasi bermasalah
kerana ia memaksa anda
untuk berubah bentuk menjadi sesuatu yang orang putih boleh terima,
dan mereka tidak rasa terancam.
Mereka boleh rasa selamat dengan kami.
"Kenapa tidak jadi orang putih?" Hanya perlu berasimilasi.
Jika anda orang kulit Hitam yang berpengalaman kontemporari,
mungkin anda pernah terpengaruh.
Hai, anak muda, biar saya beri tip.
Guna suara orang putih.
Saya tiada suara orang putih.
Kamu faham maksud saya. Ada suara orang putih dalam diri,
kamu boleh guna.
Saya hanya memberi nasihat.
Asimilasi masih berpegang pada idea
bahawa bangsa lain perlu berubah.
"Mereka perlu lebih berusaha, menghargai pendidikan,
dan lebih menjaga kesihatan."
Ia lelaran rendah diri yang berbeza.
Harga diri anda tiada nilai.
Sama ada anda berasimilasi,
atau kami perlu mencipta infrastruktur berbeza
untuk urus kewujudan bermasalah anda.
Seorang pelajar senior dihalang
untuk ambil ijazah di atas pentas
atau masuk kelas biasa jika dia tidak potong rambut pilinan dia.
Ada unsur kemajuan dalam situasi itu. Mereka percaya manusia boleh berubah.
Lelaki perlu tarik seluar mereka. Faham?
Kamu berjalan di sebelah wanita lain.
Bertimbang rasa dan hormat orang lain.
KITA LEBIH BAIK!
Tumpu perhatian,
dan cari semula dalam sejarah tingkah laku yang boleh mereka terima.
UBAH SEMULA SIKAP ANDA
Itu baris ulang yang kami dengar,
sama ada pada tahun 2021
atau pada tahun 1821.
TENGOK CARA IA MENUTUP HITAM
Ada sesuatu dalam diri anda, sama ada dalam badan atau budaya,
yang menghasilkan perbezaan masa kini.
Siapa ajar kamu untuk benci tekstur rambut kamu?
Siapa ajar kamu untuk benci warna kulit kamu
sehingga kamu memutihkan kulit supaya sama macam orang putih?
Siapa ajar kamu benci bentuk hidung kamu
dan bentuk bibir kamu?
Siapa ajar kamu benci diri sendiri
dari hujung kepala hingga hujung kaki?
Pada abad ke-18,
ahli falsafah Eropah dan Amerika berhujah
yang orang kulit Hitam hanya perlu kerja.
Badan orang kulit Hitam hanya bagus
untuk kerja kasar
kerana bentuk tertinggi penglahiran manusia ialah orang Eropah,
dan bentuk terendah ialah orang Afrika.
Seni yang bagus dan pemikiran yang tinggi hanya wujud di Eropah
atau dalam kalangan keturunan Eropah.
Mereka dah terlalu terbiasa
dengan cerita tentang orang kulit Hitam
sehingga mereka tidak boleh bayangkan
yang wanita kulit Hitam mampu menghasilkan seni.
TAHUN 1773
Aku masih muda, namun takdirku amat kejam
Aku gembira di Afrika, namun segalanya dirampas
Kepedihan yang amat perit
Apa kesedihan yang ibu bapaku tanggung?
PUISI OLEH PHILLIS, GADIS NEGRO DI BOSTON
Phillis Wheatley merupakan wanita kulit Hitam pertama
yang menerbitkan buku puisi
di Amerika Utara.
Ia kejutan kepada semua orang.
Ia menggoyahkan tanggapan tentang orang Afrika
dan kebolehan intelektual mereka.
PUISI TENTANG PELBAGAI SUBJEK AGAMA DAN MORAL
Ada sesuatu tentang puisi.
Ia seni halus.
Maknanya orang Afrika memiliki emosi
yang jauh lebih dalam.
Tapi sudah tentu ada orang yang kata,
"Mustahil gadis kulit Hitam yang tulis puisi itu.
Itu gila. Itu memang mustahil."
Hasilnya,
sekumpulan orang putih yang terkemuka di Boston berkumpul untuk menyiasat.
Mereka menyoal Phillis Wheatley untuk menentukan
sama ada memang dia yang menulis puisi itu.
Dalam soal siasat itu, mereka minta dia buktikan
yang dia berbeza daripada pandangan mereka,
iaitu hanya wanita kulit Hitam, hanya hamba.
Ia menjadi contoh yang wanita kulit Hitam perlu sentiasa buktikan kemampuan mereka,
serta memberi andaian
bahawa lelaki kulit putih berhak menyoal nilai mereka.
Setiap wanita kulit Hitam berdepan pengalaman sama dengan Phillis Wheatley.
Ini pengalaman paling memilukan saya. Rakan sekerja saya,
dia kata, "Kadangkala saya risau
apabila awak bersuara…
sebab awak kedengaran jahil…
dan awak orang Amerika Afrika,
jadi saya tidak mahu orang buat andaian tentang awak."
Saya kata,
"Biar saya beritahu sesuatu.
Jika ada orang yang mahu menjatuhkan saya,
saya hanya perlu lempar resume saya kepada mereka."
Kami, nama yang tertulis di bawah,
meyakinkan dunia
bahawa puisi pada halaman ini
sememangnya ditulis oleh Phillis, gadis Negro,
yang beberapa tahun sebelum ini
hanya orang gasar tidak berpendidikan dari Afrika.
Apabila kita baca puisi Phillis Wheatley,
dia menolak…
SEKALI LAGI INI ALAM BAHARU
…anggapan yang harga diri dia kurang.
YANG MASIH NAMPAK HARMONI, ADIL, DAN BAGUS
Dia percaya tiada masalah dengan diri dia.
Tindakan Phillis Wheatley amat berbahaya.
Ia membahayakan seluruh ekonomi penjajah.
Ia memerlukan buruh kulit Hitam.
Ia tidak perlu atau mahu seni orang kulit Hitam.
Jika kami mengakui yang mereka mampu menghasilkan seni
apa lagi yang perlu kami akui?
"Kau, wanita yang membingungkan bangkit
Dari awan dan usus, tebing sungai, tempurung lutut, urat dan ufuk
lidah bersulam bulu mata
Kau terbakar dalam tekakku
Aku menurut langkah menyanyi
Kau di sini, kau di sana
Kau tidak akan pernah pergi
Aku kenal kau, rama-rama yang indah
Rasa bibir kau ibarat rasa lautan
Wanita yang hidup penuh sejarah
Menunggu cahaya
Tangan yang menahan kesakitan
Memohon doa baharu
Menyentuh pengaruh Barat
Tempat hantu tunduk pada darah tentera"
Jika kita gabung belas kasihan dengan kekuatan
Dan kekuatan dengan kebenaran
Maka cinta akan menjadi warisan
Dan mengubah hak kelahiran
Ayuh tinggalkan negara
Yang lebih baik daripada sekarang
Setiap nafas dari dada berwarnaku
Kita akan ubah dunia yang terluka menjadi dunia yang indah
Kita akan bangkit dari bukit emas di barat
Kita bangkit dari tiupan angin timur laut
Tempat nenek moyang kita memulakan revolusi
Kita akan bangkit dari bandar penuh tasik di negeri Barat Tengah
Kita akan bangkit dari Selatan
Kita akan bina semula
Tujuh puluh tahun di dunia ini
Budak tempat aku bekerja menggelarku "gadis"
Aku kata "Ha! Ha! Ha! Ya puan!"
Demi kerja
Aku terlalu bangga untuk tunduk Terlalu miskin untuk berhenti
Jadi
Aku ketawa!
Sampai perut aku sakit
Apabila memikirkan diriku
Ibu bapaku boleh buat aku tertawa
Aku ketawa sekuat hati
Aku hampir mati
Kisah yang mereka cerita macam penipuan
Mereka tanam buah tapi makan kulit
Aku ketawa
Sampai aku mula menangis
Apabila memikirkan diriku
Ia boleh dan memang berasal Daripada hidup di ambang kematian
Bangsaku terus hidup
Dengan bertopeng!
Apabila memikirkan tentang keulungan kulit putih,
apabila memikirkan tentang perkauman,
apabila anda dedahkan kebenaran,
anda nampak kekotoran.
Ada mitos tentang penubuhan negara ini.
GEORGE WASHINGTON MEMPERHAMBAKAN LEBIH KURANG 670 ORANG
Orang mahu memadam
sejarah sebenar Amerika.
JAMES MADISON MEMPERHAMBAKAN LEBIH KURANG 100 ORANG
JAMES MONROE MEMPERHAMBAKAN LEBIH KURANG 178 ORANG
Konsep keulungan kulit putih berakar umbi
di negara ini sejak awal penubuhan.
THOMAS JEFFERSON MEMPERHAMBAKAN LEBIH KURANG 600 ORANG
Mahu bercakap tentang Thomas Jefferson?
Baik.
Thomas "Percanggahan" Jefferson.
Ada beberapa orang yang saya sangat benci.
Thomas Je…
Thomas Jefferson…
Thomas Jefferson penipu.
Dia sememangnya sedar akan kekejaman
yang wujud dalam perhambaan, tapi dia tidak mahu
melepaskan perpecahan itu kerana perhambaan…
menguntungkan dia.
Mulanya,
dia menentang perhambaan.
Kemudian, dia menentang pemansuhan.
Jadi dia menentang perhambaan,
terutamanya pada awal kerjaya dia.
Pada masa sama, menentang orang yang mahu menamatkan perhambaan!
Itu paradoks yang tertanam dalam jiwa rakyat Amerika.
"Kebebasan" tapi anda tuan hamba.
Saya perlu menulis Proklamasi Kemerdekaan.
Semasa kecil, mereka suruh kami suka Thomas Jefferson kerana dia berjasa.
tapi dia juga penjahat.
En. Jefferson…
Apabila bercakap tentang satu aspek,
kejahatan terlindung,
jadi Thomas Jefferson selalu disanjung.
Kenapa?
Tuan, saya takut.
Takut apa?
Percampuran antara kaum merupakan kehinaan.
Tiada pencinta negara,
atau pencinta kecemerlangan manusia
boleh terima dengan ikhlas.
Saya sangat tidak suka situasi ini.
Thomas Jefferson mengutuk
wanita kulit Hitam dengan sangat teruk.
Dia kata rupa paras mereka tidak menarik.
Sehingga dia samakan mereka dengan orang utan,
tapi dia gilakan Sally Hemings.
Berapa anak dengan wanita itu?
Dia secara konsisten…
PROFESOR DAN PENULIS
…merogol
Sally Hemmings, iaitu hamba remaja.
Itu sikap Thomas Jefferson.
Dia menyokong suara demokrasi,
sementara dia menambah
harta di Monticello.
Orang putih macam Thomas Jefferson
merasionalkan keganasan seksual terhadap wanita kulit Hitam.
Dia kata itu bukan keganasan seksual.
Mitos paling berkuasa tentang wanita kulit Hitam
yang lahir dari zaman perhambaan
ialah ikon Black Jezebel.
Ia gambaran tentang wanita kulit Hitam
yang memiliki kawalan penuh terhadap keinginan seksual dia.
Dia secara semula jadi cenderung untuk menjadi hiperseksual,
dan mahu melakukan seks.
Jika anda anggap itu fakta, siapa yang terlepas?
Pengalaman apa yang membenarkan kita untuk terlepas pandang atau tutup mata?
Ini alasan untuk orang putih merogol
hamba wanita.
Mereka kata wanita kulit Hitam suka seks rambang, dengan alasan,
"Mereka yang mahu.
Mereka mencari saya dan menggoda saya."
Itu tema dalam budaya popular Amerika,
yang telah bersepadu dengan kuat
sehingga saya pun tidak tahu jika pencipta sedar
yang itu satu seruan.
Orang menggelar wanita kulit Hitam "lancang".
Jika anda rasa terganggu, jangan berdolak-dalik,
dan saya rasa itu satu masalah.
Lelaki dan wanita dua-dua bersalah.
MAHU DIA BERLAKON SEBAGAI JEZEBEL MUDA
DIA DIRASUK OLEH ROH JEZEBEL
DIA MAINKAN TEMA SEKS JEZEBEL
Kita perlu faham
yang keganasan seksual asas kepada keganasan hamba.
Konsep perhambaan ganas.
Keganasan seksual sebahagian konsep.
MANGSA PEROGOL ALABAMA
PIHAK BERKUASA BEBAS PEROGOL IBU NEGRO
PEROGOL BEBAS DI SELATAN
Tiada persetujuan, tiada kemampuan untuk menolak.
Secara sah, hamba wanita dianggap tidak boleh dirogol dalam perhambaan.
Pencabulan hak wanita kulit Hitam berlaku dalam pelbagai cara.
Justeru, pengalaman hidup mereka berbeza,
dan kesukaran hidup mereka berbeza.
Tuan hamba cuba menutup keganasan seksual terhadap wanita kulit Hitam
tapi seorang wanita enggan berdiam diri.
Harriet Jacobs merupakan wanita pertama
yang menulis pengalaman sebagai seorang hamba.
Dia menulis
pengalaman yang dialami oleh ibu kulit Hitam yang menjadi hamba.
KISAH KEHIDUPAN SEORANG HAMBA DITULIS SENDIRI
Pembaca,
ini bukan kisah khayalan di rumah Selatan.
Perhambaan teruk bagi lelaki, tapi jauh lebih teruk bagi wanita.
Wanita memendam kesalahan, penderitaan dan kehinaan yang khusus dalam diri.
Tuan aku ada di setiap penjuru. Katanya aku milik dia.
Dia bersumpah dengan langit dan bumi yang dia boleh paksa aku untuk patuh.
Dia penuhkan minda mudaku dengan gambaran yang kotor,
yang hanya terlintas di fikiran raksasa.
Ikut cakap aku.
Aku tengok lelaki 40 tahun lebih tua,
setiap hari melanggar rukun alam yang paling suci.
Dia kata aku milik dia,
dan aku perlu menurut semua kehendak dia.
Jiwaku menentang keazaban itu.
Tapi di mana aku boleh berlindung?
Mereka sorok aku di Paya Berliku
sehingga Pak Cik Phillip jumpa tempat persembunyian untukku.
Aku hampir merisikokan segalanya walaupun bahaya.
Jika aku gagal…
apa akan berlaku kepadaku dan anak-anakku?
Tempat persembunyian tersedia untukku di rumah nenekku.
Bangsal kecil yang hanya dihuni oleh tikus dan cencurut.
Aku menderita menghirup udara daripada mencari cahaya.
Tapi hatiku tenang.
Aku dengar suara anak-anakku.
Ada kegembiraan
dan kesedihan dalam bunyi itu.
Air mataku mengalir.
Hampir tujuh tahun aku berkurung di dalam lubang yang suram.
Pembaca, kisahku berakhir dengan kebebasan.
Aku bercerita kisah ini bukan kerana aku mendambakan perhatian.
Tentu lebih baik jika aku hanya berdiam diri
tentang sejarah hidupku, tapi aku mahu cerita pengalamanku.
Aku bersungguh-sungguh mahu membuka mata wanita di Utara
dengan keadaan dua juta wanita di Selatan,
masih dalam perhambaan,
menderita penderitaanku.
Kebanyakannya lebih teruk.
Aku mahu meyakinkan rakyat negara bebas
tentang perhambaan sebenar.
DITULIS SENDIRI
Penceritaan dominan tentang hamba di Amerika Syarikat
tidak melibatkan wanita.
Harriet Jacobs wanita pertama dan tiada wanita kulit Hitam
mampu menceritakan kisah sebagai hamba wanita
jika Harriet Jacobs
tidak membuka pintu dan memberi peluang untuk penceritaan itu,
terutamanya penceritaan yang sukar kepada orang ramai.
Penceritaan Jacobs amat penting,
sebab jika dia tidak beritahu kisah dia,
kita tidak akan tahu cara pemangsaan seksual
telah terbina dalam sistem ini
dalam perihal kerja.
Secara ironi, sejarawan sangka kisah ini ditulis oleh wanita kulit putih,
oleh pemansuh, kerana mereka rasa kisah hidup dia
terlalu dramatik. Mereka rasa mustahil kisah itu benar.
Wanita macam Harriet Jacobs,
mereka tahu orang atasan cuba menghapuskan mereka.
Mereka tahu kisah mereka tidak sepatutnya diceritakan.
Jadi apabila mereka bercerita,
penting untuk kita tumpu perhatian.
KAMI HANYA MAHU KEADILAN PENGADILAN YANG PANTAS DAN SAKSAMA
Penciptaan persekitaran seteru
dengan atau tanpa sentuhan fizikal,
merupakan gangguan seksual.
Saya tidak mampu menjelaskan perasaan saya sekarang.
Tiada cara untuk tahu
sama ada saya boleh duduk di sini sekarang
untuk beritahu perkara sebenar.
Bila-bila masa dan di mana-mana,
aku, wanita kulit Hitam boleh berdepan rasisme, seksisme
homofobia, diskriminasi kelas, dirogol,
dipukul, dibakar hidup-hidup, dan tiada sesiapa
sedar akan ketiadaan aku di alam semesta ini
sebab aku tidak penting, aku wanita kulit Hitam.
Cuba menjadi wanita? Kau mahu aku gedik dan manja
Layan aku macam anjing Hina aku, jual aku
Jadikan aku piala supaya kau megah
Guna faraj aku untuk lahirkan anak
Mulanya semua ini hanya perkongsian antara pemandiri,
kini ia perjuangan.
KEADILAN UNTUK WANITA KULIT HITAM!
Mereka mahu orang dengar, nampak dan percaya mereka.
PERCAYA WANITA KULIT HITAM
Kita berhak menerima sistem dan perhatian lebih baik.
Kita berhak menerima pemimpin
yang akan mengakui dan menangani masalah ini.
Aku berdiri di sini
sebagai pemandiri keganasan seksual dan domestik.
Harriet Jacobs, akhirnya,
kebebasan dia dibeli untuk dia.
Harriet Jacobs sangat marah
kerana kebebasan dia diberi
melalui campur tangan pemansuh berkulit putih.
Kebanyakan masa apabila saya cakap tentang pemansuh di dalam kelas,
mereka sangka ini pengorbanan besar orang kulit putih yang berjiwa murni.
Mereka tidak salah sepenuhnya.
Namun, bagi saya, saya terfikir tentang lelaki dan wanita kulit Hitam
yang berani dan ambil langkah luar biasa.
Saya anggap mereka pusat pergerakan,
dan sekutu serta pemansuh kulit putih
hanya persisian.
Malangnya, orang tidak akan dengar luahan pihak minoriti
melainkan pihak majoriti bersuara bagi pihak atau di samping mereka.
Kami perlu penghapus berkulit putih, tapi mereka tetap bermasalah,
PERINTIS KEBEBASAN
Ada beberapa penghapus berkulit putih yang berpendapat,
"Ya, perhambaan salah,
tapi orang kulit Hitam tidak setara dengan saya."
Walaupun anda bukan lagi hamba,
anda masih tidak setara dengan orang kulit putih.
Sama ada ini betul atau salah,
saya tidak perlu berbincang.
OLEH ABRAHAM LINCOLN
Kami ada tanggapan bahawa Lincoln pembebas yang hebat.
Abraham Lincoln!
Dia menghapuskan institusi perhambaan,
orang sangat menyanjung dia.
Dua pemain Amerika Afrika dalam barisan pemain mula buat kali pertama.
Sangat sesuai, pada 12 Februari, tarikh hari lahir Abe Lincoln.
Namun, jika anda berbual dengan Lincoln pada abad ke-19,
mungkin anda akan kata, "Sebenarnya dia rasis."
Saya, sama macam lelaki lain, menyokong
penugasan kuasa tinggi kepada bangsa kulit putih.
Dia selalu dianggap sebagai tokoh
yang nampak kesalahan moral perhambaan, tapi sejujurnya,
dia menentang perhambaan hanya kerana dia rasa
ekonomi akan lebih maju tanpa konsep perhambaan.
Tumpu perhatian pada segalanya
bukan sekadar ucapan Proklamasi Pembebasan.
Kita akan sedar
bahawa Abraham Lincoln membingungkan,
khususnya dalam sejarah orang kulit Hitam di Amerika.
Saya separuh Abraham Lincoln, jadi…
Perlukah saya membodek awak?
Tidak, tapi…
Selalunya sejarah bercerita tentang lelaki kulit putih,
dan melabel mereka sebagai harapan terbesar negara.
Mereka penyampai atau pembebas.
Ia bermasalah. Ia merampas hak orang kulit Hitam.
Ia merampas sumbangan mereka terhadap pergerakan itu.
MITOS PENYELAMAT BERKULIT PUTIH
Selama 18 tahun, saya melawat kawasan
yang keadaan kehidupan sehariannya sangat tidak terduga,
dan kanak-kanak yang paling menderita.
Saya lebih berjasa kepada orang kulit Hitam berbanding orang lain.
Selain Abraham Lincoln,
tiada sesiapa boleh lawan.
Malam ini, aku selamatkan kau.
Mungkin kau boleh berterima kasih.
KAMI SOKONG KAMU
Tanggapan penyelamat berkulit putih sebenarnya satu cerminan
terhadap keulungan kulit putih.
Jika konsep keputihan menjadi ulung,
jika semua kuasa terletak di tangan orang kulit putih,
maka kuasa menyelamat terletak di tangan mereka.
Awak cikgu kulit putih di sekolah orang kulit Hitam…
Saya bukan Hilary Swank dalam Freedom Writers.
Awak memang Hilary Swank.
Kita nampak banyak penyataan yang berbeza.
Orang akan tunjuk gambar
mereka melawat negara orang kulit Hitam,
memegang budak kulit Hitam,
dan mereka mengemukakan idea
macam, "Saya baik dengan orang Negro."
Jika anda buat sesuatu dengan niat yang mulia,
anda tidak perlu gunakan saya sebagai bukti.
Pemikiran yang amat reduktif.
Kesanggupan untuk buat sesuatu,
dan bukannya mendengar masalah dan mencari jalan penyelesaian.
Orang kulit Hitam yang memulakan pemansuhan.
Tiada sesiapa perlu beritahu hamba "Perhambaan salah.
Ini tidak bagus untuk awak." Mereka memang tahu!
Mereka orang pertama yang menyuarakan kilanan mereka
dan keburukan institusi ini.
Saya rasa kita perlu tunjuk bahawa orang kulit Hitam yang membebaskan diri.
Konsep penyelamat putih
membolehkan orang putih layan orang kulit Hitam macam anak,
dan berkata, "Kami menyokong dan mendorong,
macam ibu bapa kepada anak-anak."
PANJAT TIANG 9 METER
Orang kulit Hitam kata, "Kami bukan budak. Kami tidak perlu bimbingan.
Kami perlu sokongan dan pakatan daripada kamu."
Jika matlamat untuk membantu masyarakat kulit Hitam yang tertindas
datang daripada kajian peribadi anda,
tanpa mendengar pendapat luahan orang kulit Hitam,
maka anda perlu menyoal semula diri anda.
Lincoln bertindak wajar dengan melantik Frederick Douglass,
Elizabeth Keckley dan orang kulit Hitam lain.
Mereka memberi dia pandangan alternatif
tentang kebolehan orang kulit Hitam,
dan kebebasan yang mereka perlukan.
Dari awal Lincoln berterus terang,
"Ini bukan perang pemansuhan, tapi perang untuk memulihkan Kesatuan."
Melalui pelaksanaan Proklamasi Pembebasan,
hampir 200,000 lelaki kulit Hitam
masuk Tentera Kesatuan selama dua tahun akhir peperangan
yang kini berjuang untuk kebebasan.
PERANG SAUDARA TAMAT PADA TAHUN 1865
PROKLAMASI PEMBEBASAN UNTUK BERJUTA ORANG!
KEBEBASAN KEPADA HAMBA!
"BERJUANG SEBAGAI LELAKI!" BEBAS!
Sebaik saja mereka bebas, mereka terus berusaha!
Mereka masuk Kongres, mereka menjadi senator. Mereka bina kolej.
Mereka memiliki hartanah.
Mereka mengundi.
Mitos serba kurang orang kulit Hitam terhapus.
Anda sedar yang semua orang kulit Hitam mahu
dan mampu melakukan sesuatu
apabila mereka memiliki kuasa autonomi dan kawalan terhadap hidup mereka.
Ia kesan baik kegemilangan orang kulit Hitam.
Kami amat mengagumkan apabila kami bersatu,
dalam tempoh masa yang singkat, sehingga seluruh negara terkejut.
Mereka tidak dapat terima keadaan.
Kemajuan kulit Hitam menggerunkan
kepada orang putih Amerika. Mereka berusaha keras
untuk memanfaatkan kuasa mereka.
Lelaki kulit putih anggap hak kewarganegaraan orang kulit Hitam
sebagai satu ancaman.
Jadi mereka terus membina
mitologi yang amat berkuasa tentang lelaki kulit Hitam.
Kononnya lelaki kulit Hitam tertarik dan suka merogol wanita kulit putih.
AKU TIDAK PERLU BEKERJA SELAGI MEREKA BERI PERUNTUKAN INI
Idea rasis akan beri kesan jika mereka hubungkan
sesuatu yang peribadi dan beremosi.
Mereka memberi idea yang mereka mahu melindungi
wanita dalam komuniti anda,
terhadap kononnya ancaman Kehitaman.
Ia mengubah keganasan perkauman
menjadi kemurniaan.
Apabila anda buat begitu,
segala kekejaman menjadi kemuliaan.
MITOS JENAYAH KULIT HITAM
Pada awal tahun 1890-an,
hukuman lincing sangat terkenal,
dan alasan ramai orang kulit Hitam dihukum bunuh tanpa perbicaraan
adalah kerana kesalahan orang kulit Hitam itu.
Ia bukan hanya tentang orang yang digantung pada pokok
yang dihukum atas kesalahan jenayah. Biasanya itu tuduhan,
dan mereka tidak melakukannya.
Hukuman lincing mahu menimbulkan ketakutan
supaya tiada sesiapa mahu digantung.
Kami tengok keadaan dan faham
yang kami tidak boleh melebihi batas
dan kami perlu sedar diri.
Meniarap!
Apa masalah kau?
Kuasa keulungan kulit putih mencipta stereotaip
supaya orang takut.
Jika anda jadikan kami ancaman, anda hapus kemanusiaan kami.
HAPUSKAN BINATANG GANAS INI
Ini pilihan yang disengajakan untuk menghalang kami.
KEHIDUPAN ORANG HITAM DI TV: BENAR ATAU STEREOTAIP?
Penjenayahan orang kulit Hitam
menjadi unsur penting dalam keulungan kulit putih di Amerika.
Ia kaedah yang sangat berkuasa
untuk orang kulit putih menjelaskan kepentingan
kuasa elit kulit putih dalam mengawal orang kulit Hitam.
Mereka selalu mencari masalah, boleh penuh senaskah buku,
tapi malangnya, kami perlu menjaga mereka dengan baik
walaupun kelakuan mereka teruk,
dan kami boleh penjarakan mereka.
Nyawa kulit Hitam penting!
Mengapa mereka bukan pengganas?
Kerana mereka tidak boleh dikecam?
Jangan mengarut. Mereka pembunuh yang benci orang kulit putih.
Idea tentang jenayah, "Hitam" dan bangsa
tertanam dalam imaginasi rakyat Amerika.
Pindah jika jiran kamu orang berwarna.
Kenapa?
Bahaya berjalan pada waktu malam.
Tidak boleh keluar.
KUMPULAN YANG TERUK
Apabila kita memikirkan cara penjenayah digambarkan dalam media,
selalunya mereka orang berwarna, terutamanya lelaki kulit Hitam.
Horton ceroboh rumah kami.
Selama 12 jam, saya dipukul, dikelar dan diseksa.
Waktu itu dia berdepan hukuman penjara
tapi Gabenor Dukakis beri dia cuti.
Orang kulit Hitam bunuh orang putih setiap hari.
Mereka merogol beratus wanita kulit putih setiap hari.
HAKIM KATA LELAKI KULIT HITAM "MACAM PENJENAYAH"
Anda dah cukup tahu tentang statistik.
Jenayah ialah wabak Amerika.
Menurut statistik, muncul potret.
Potret wajah yang kaku dan termenung.
Wajah yang melambangkan ketakutan pada zaman kita,
wajah pemangsa manusia, wajah penjenayah berulang.
Tiada perkara di alam ini yang lebih kejam dan berbahaya.
Ada banyak cara untuk menjenayahkan orang dalam diam.
Mereka bukan hanya geng budak-budak.
Mereka selalunya budak-budak yang digelar pemangsa super.
Tiada hati nurani, tiada empati.
Pertama, kita perlu bekerjasama untuk menghukum penjual dadah
dengan pantas, cekap dan teruk.
Jenayah menjadi perkataan kod
untuk orang kulit Hitam dan bangsa.
Penciptaan kejenayahan kulit Hitam
secara sengaja direka
untuk mempengaruhi semua budaya.
Pembunuh remaja. Bilangan pembunuh juvana
melebihi bilangan pembunuh dewasa di sini.
Budak-budak yang dulu mencuri tutup hab kini merogol dan membunuh.
Idea perkauman diperkukuh berulang kali
melalui pendedahan di TV, berita
iklan, filem, media sosial dan sebagainya.
Kebanyakan idea disebarkan dalam diam dan tidak ketara,
kerana semuanya diselindungi dengan kata-kata manis dan kepura-puraan.
Menjelang tahun 1930-an,
hukuman lincing orang Hitam tidak diterima secara sosial
dalam kamera, betul?
Penjelmaan aspek Kehitaman masih wujud
walaupun tiada watak kulit Hitam.
Dalam perfileman, anda tidak terikat dengan realiti.
Anda boleh cipta penjahat yang besar, hitam
berkuasa dan teruk, mengikut kehendak anda.
Diam, orang gila!
Julius, awak…
Saya kata, diam!
Kaedah itu berkesan
dan mudah dibaca oleh penonton
kerana kita telah terlatih untuk menerima stereotaip Kehitaman.
Kita tidak sedar pun perkara itu wujud dalam amalan tontonan kita.
Kamu perlu bersurai segera.
Dua perkara berlaku di sini malam tadi.
Pertama, protes remaja yang dibunuh.
Kedua, pelanggaran undang-undang, kebakaran dan hilang kawalan.
Di utara St. Louis, pencuri bermaharajalela.
Angkat tangan, jangan tembak!
Orang kulit Hitam sama ganas dan berbahaya
macam orang lain.
EMPAT ORANG DITAHAN DI CORALVILLE KERANA KES CURI
Mereka samakan keganasan dengan orang kulit Hitam,
sehingga kita terlepas pandang orang putih
yang melakukan keganasan,
kerana kononnya wajah mereka murni.
Dia tidak nampak macam pembunuh.
Kemiskinan berleluasa dan pemilikan senjata.
Itu alasan yang lebih kukuh berbanding bangsa.
Namun mereka kata keganasan kulit putih merupakan pertahanan diri.
Piting leher membawa maut.
Neely, bekas penghibur pengajuk Michael Jackson,
mengamuk dan menjerit kepada penumpang,
tapi dia tidak mencederakan sesiapa.
Peguam Penny berkata dia hanya membela diri.
Wanita Florida dituduh menembak dan membunuh jiran.
Polis kata dia tembak dari pintu depan rumah dia
membunuh Ajike Owens, ibu kepada empat orang anak.
Lorincz kata dia membela diri.
Ada seorang lelaki Amerika Afrika. Saya di Central Park.
Dia merakam saya, mengancam saya dan anjing saya.
Dia ancam saya di kawasan berhutan.
Tolong hantar polis segera!
Jabatan Polis Sanford. Panggilan dirakam. Ini Sean.
Ada kes pecah masuk di kawasan rumah
dan lelaki ini mencurigakan.
Orang putih, Hitam atau Amerika Latin?
Macam orang Hitam.
Kecerunan keganasan yang wujud
akibat penyebaran idea ini
sangat luar biasa.
Mereka kata George Floyd khayal,
dan dia mungkin berupaya untuk bertindak ganas.
Ahmaud Arbery sedang berlari.
Dia hanya berlari,
namun dia dianggap ancaman dalam minda orang putih.
Idea yang kononnya tidak berbahaya ini
mampu mempengaruhi minda orang.
Kemudian, mereka mengguna dan memanipulasi idea
untuk mewajarkan pembunuhan orang kulit Hitam.
Perkataan lebih kelas, "naratif budaya".
Bagi saya, semua itu sekadar penipuan yang orang guna
untuk mewajarkan pengekalan dasar dan ketidaksamaan ini.
KEADILAN.
Hukuman lincing ialah reaksi,
reaksi rasis terhadap orang kulit Hitam yang berjaya.
Ida B. Wells melihat kisah
dan data yang dihasilkan untuk mewajarkan lincing,
dan kata, "Tidak, saya akan kumpul data sendiri."
Jika orang Selatan tidak mereka alasan dan bercakap benar tentang lincing,
maka saya tidak perlu kemukakan hujah pembelaan ini.
Namun, apabila mereka dengan sengaja, kejam dan berterusan memesongkan rekod,
maka orang Negro perlu mendedahkan kekejaman yang tersembunyi.
Semua orang kenal kawan saya, Tommy.
Dia ada rumah kecil.
Dia buka kedai runcit menggunakan duit simpanan dia.
Suatu hari, budak-budak berwarna dan putih bergaduh kerana tuju guli.
Sudah tentu pemilik kedai berwarna itu cuba meleraikan pergaduhan.
Akhbar pagi Ahad keluar,
dengan tajuk berita ngeri tentang kedai itu.
Ia menyemarakkan api prejudis perkauman,
menggelar kedai itu, "pondok pencuri dan samseng".
Tangkap dia!
Darah!
PENYOKONG LINCING GUNA PISTOL, BUKAN TALI TIGA PERUSUH DITEMBAK MATI
GAMBARAN HUKUMAN LINCING
Tiada lelaki yang lebih baik, bersih daripada dia di Memphis,
namun dia dibunuh tanpa belas kasihan
macam seekor anjing.
Hal ini membuka mata saya tentang helah hukuman lincing.
Ia alasan untuk menghapuskan orang Negro yang semakin kaya,
dan kekalkan ketakutan bangsa itu.
REKOD HUKUMAN LINCING
Semakin saya kaji, semakin saya yakin,
yang orang Selatan tidak lupakan dendam
yang orang Negro bukan lagi mainan,
hamba dan sumber pendapatan mereka.
PADA TAHUN 1892, 241 ORANG BERDEPAN HUKUMAN LINCING.
Selama ini, lebih 10,000 orang Negro
dibunuh dengan sangat kejam,
tanpa perbicaraan kehakiman dan pelaksanaan undang-undang.
Rekod yang sama menunjukkan selama ini dan dalam semua pembunuhan ini,
hanya tiga orang putih yang berdepan perbicaraan, sabitan dan hukuman.
KEGERUNAN SELATAN HUKUM LINCING
DALAM SEMUA FASA
Soalan yang kerap ditanya selepas kuliah saya
oleh mereka yang berminat,
"Apa yang saya boleh bantu?"
Tiada jawapan lain selain,
"Beritahu kebenaran kepada dunia."
REKOD MERAH.
STATISTIK BERJADUAL DAN PUNCA HUKUMAN LINCING DI AS, TAHUN 1892-1894
OLEH CIK IDA B. WELLS. 128 JALAN CLARK, CHICAGO.
Apabila bercakap tentang kisah kami,
dan memaksa negara ini untuk merenung semula dasar mereka,
dialah pencetus.
Kita boleh tengok poskad dengan gambar
penyokong lincing serta isteri dan anak-anak
berdiri di bawah mayat kulit Hitam
tergantung pada dahan pokok.
Kita sedar keadaan itu mengerikan.
Namun, semua ini boleh berlaku
berkat usaha Ida B. Wells,
pada hari dan masa perkara itu berlaku,
supaya kita tahu
dan kita tidak berpaling dari kebenaran.
Awak buka pintu kereta saya,
jadi awak mahu mengheret saya keluar.
Keluar!
- Mahu renjat? - Saya akan renjat!
Tunduk! Berhenti! Meniarap!
- Satu, dua… - Saya bukan ancaman.
Saya diancam.
- Selamat menonton. - Nyawa saya dalam bahaya!
Setiap kali awak nampak saya, awak cari pasal.
Saya dah bosan! Sudah!
Dah tiada tindak balas, kawan.
Ada nadi?
Tidak! Tengok dia! Dah tiada tindak balas langsung.
- Periksa nadi. - Biar betul?
Kau mahu biar dia terseksa macam itu?
LELAKI KULIT HITAM DITEMBAK MATI SEMASA BERLARI DI GEORGIA
DUA BULAN KEMUDIAN, TIADA TANGKAPAN
LELAKI KULIT HITAM DITEMBAK MATI OLEH JIRAN KULIT PUTIH KERANA KECAMAN
BUDAK 11 TAHUN HUBUNGI 911.
KEMUDIAN POLIS TEMBAK DIA.
LEBIH RAMAI ORANG KULIT HITAM DIBUNUH BERBANDING ORANG KULIT PUTIH
Keganasan polis ialah lincing moden.
Keganasan terhadap orang kulit Hitam di dalam dan di luar penjara
ialah lincing.
Ia keganasan perkauman,
bukan hanya untuk menghukum orang kulit Hitam,
tapi memberi amaran supaya orang kulit Hitam sedar diri.
Walaupun kepolisan dan teknik mereka telah berkembang,
masih ada satu persamaan.
KEBEBASAN KEPADA HAMBA!
Setiap kali ada kemajuan kulit Hitam…
akan ada gelombang kebencian.
Keulungan kulit putih muncul dan kata,
"Sudah, jangan melebih."
OBAMA MEMBUNUH AMERIKA
Berundur!
Respons terhadap kemajuan kulit Hitam
ialah hukuman,
tapi secara terselindung.
Kononnya semua ini masalah jenayah atau masalah dadah,
tapi sebenarnya itu usaha
untuk menegaskan semula dominasi perkauman melalui "ketenteraman".
Negara ini perlu berusaha keras untuk membanteras jenayah.
Patuh pada undang-undang negara.
Kekalkan ketenteraman.
Hadirin, dengar dengan jelas pesanan saya malam ini.
Gelombang jenayah bukan gelombang masa depan
di Amerika Syarikat.
Tugas utama kerajaan
ialah undang-undang dan ketenteraman.
Saya calon undang-undang dan ketenteraman.
Awak tahu tentang kesusahan hidup
rusuhan di Omaha, Cleveland, Brooklyn atau Chicago, atau tempat lain?
Mereka pemberontak.
- Pemberontak? - Betul.
Awak rasa tiada masalah dengan mereka?
Saya rasa mereka menentang sistem
yang mengurung mereka di dalam geto. Ia memperalat dan menindas mereka
dan mereka tiada cara untuk membetulkan atau mengubah sistem itu.
Kamu telah bertindak untuk menghapus dan mengganggu,
kamu telah mengambil orang,
kamu telah merosakkan sistem mereka,
dan kamu menggelar semua itu "peradaban".
Kami yang menderita akibat semua itu
berkata kepada awak, "Kamu penghapus impian.
Kamu yang kejam.
Ya, kamu yang tidak beradab."
Jaga adab.
Negara ini tertarik kepada kemegahan,
tertarik kepada api yang marak.
namun kita mengabaikan penyalaan.
Penyalaan merupakan dasar-dasar yang berasaskan anti-Kehitaman.
SEKOLAH PUTIH SENTIASA PUTIH
Penafian pendidikan. Itu penyalaan.
Peluang perumahan dan pekerjaan yang tidak sama rata. Itu penyalaan.
Kepolisan melampau terhadap orang kulit Hitam. Itu penyalaan.
Berhenti dan soal…
Polis, berhenti!
Perang Dadah.
Pemenjaraan beramai-ramai.
Apabila anda memiliki dasar, struktur dan institusi
yang sengaja meminggirkan orang kulit Hitam,
anda secara sengaja membina orang yang terus-menerus dianggap penjenayah.
Semuanya berulang.
Apabila kita memikirkan sejarah perkauman di negara ini,
kita berfikir tentang sejarah kuasa.
Mereka guna banyak kaedah
untuk menindas orang kulit Hitam hanya kerana mereka mahu
menyimpan kuasa.
Elit kulit putih,
mereka menerima manfaat.
Mereka mengekalkan kuasa mereka.
Kita diajar bahawa kuasa merupakan sumber terbatas.
Ia ibarat pecahan.
Lebih banyak kuasa saya, lebih kurang kuasa awak, dan sebaliknya.
Jika prinsip anda ialah menjaga pemilikan anda,
maka anda akan buat segalanya untuk menjaga pemilikan anda.
Anda akan menipu, mencuri, membunuh, supaya harta itu kekal menjadi milik anda.
Perkara yang sepatutnya mereka lakukan
sejurus selepas perhambaan,
ialah penyusunan semula, pembentukan semula,
mengubah semula konsep seluruh masyarakat,
supaya insan yang dulunya hamba
boleh hidup bebas dan setara.
Sayangnya semua itu tidak terjadi.
Jaga-jaga!
Saya rasa orang kulit putih takut akan perkara yang akan berlaku
jika mereka merenung semula diri mereka.
DIBUNUH OLEH POLIS
Mereka akan sedar selama bergenerasi, berabad,
mereka menyeksa dan menindas orang kulit Hitam, coklat dan perang.
Mungkin mereka tidak mampu menerima hakikat itu.
Maka akan wujud satu persoalan.
"Kau dah tahu, kau akan buat apa?"
Mereka perlu fikir sama ada mereka mahu terus hidup dalam warisan itu.
Akar tunjang perkauman ialah penafian.
Selalu mencari cara untuk menafikan
ketegaran perkauman.
Demi menangani isu rasisme yang telah lama tertanam dalam jiwa,
kita memerlukan pembawaan yang berterusan.
Nilai antirasisme.
KEBENARAN MASYARAKAT ANTIRASIS
Masyarakat selalu terfikir, jika kita bina masyarakat antirasis,
apa yang mereka akan hilang
berbanding apa mereka akan dapat?
Jika anda mahu rangkaian sosial dan masyarakat yang harmoni,
menindas sebahagian masyarakat itu
bukan langkah yang terbaik.
Saya tidak tahu hasil, tapi saya tahu hal itu mungkin
kerana sistem ini buatan manusia.
Jika mereka boleh bina sistem ini, maka kita boleh menghapuskannya.
Ia bukan konsep memupuk kasih sayang antara jiran tetangga.
Bukan itu maksud kami.
Jika "antirasis" bermaksud
anda secara peribadi tidak membenci orang berwarna,
bagaimana hidup saya akan menjadi lebih baik?
Sebab anda tidak membenci saya.
Jika setelah anda mengambil kira hal itu, kemudian anda keluar dan kata,
"Bagaimana kebencian berstruktur kami terhadap mereka,
pengabaian berstruktur terhadap mereka,
menyukarkan hidup mereka?"
Ini baru betul. Ini pendekatan yang betul.
Orang kulit Hitam tahu kemahuan mereka. Mereka mahu kebebasan dan pembebasan.
Ia berbeza daripada utopia radikal ini.
Ia ibarat dunia milik orang kulit putih.
Dunia milik orang kulit putih yang bebas persoalan.
Saya suka diri saya.
Saya bersyukur saya orang kulit Hitam.
Saya cinta suami kulit Hitam saya dan anak kulit Hitam kami.
Saya sayang keluarga dan jiran Hitam saya, Cik Janet.
Saya suka gereja dan muzik orang Hitam.
Saya suka unsur Kehitaman di Amerika,
sama ada Amerika terima atau tolak.
Beritahu saya, apa masalah orang kulit Hitam?
Tiada masalah. Tiada masalah dengan orang kulit Hitam.
Perkara ini langsung tidak masuk akal.
Hanya satu masalah orang kulit Hitam,
kami percaya kami bermasalah.
Terjemahan sari kata oleh Zarifah Kamarulhisham